สภาพอากาศตลอดสัปดาห์นี้หลายพื้นที่ปริมาณฝนเพิ่มขึ้น ประชาชนโดยเฉพาะภาคเหนือและภาคตะวันออกเฉียงเหนือควรเฝ้าระวังน้ำป่าไหลหลาก
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยตลอดสัปดาห์นี้ (7-13 มิ.ย.64) ว่า ตั้งแต่วันนี้เป็นต้นไป ลมมรสุมตะวันตกเฉียงใต้มีกำลังแรงขึ้นประกอบกับมีหย่อมความกดอากาศต่ำปกคลุมอ่าวตังเกี๋ยและประเทศเวียดนามตอนบนส่งผลทำให้ลักษณะอากาศของประเทศไทยในหลายฝนเพิ่มขึ้น โดยภาคเหนือและภาคตะวันออกเฉียงเหนือ ปริมาณฝนร้อยละ 40-60 ของพื้นที่ บางพื้นที่มีฝนตกหนักบางแห่งและอาจมีน้ำป่าไหลหลาก ขณะที่ ภาคกลางและภาคตะวันออก มีฝนเพิ่มขึ้นร้อยละ 40-60 ของพื้นที่และอาจมีฝนตกหนักบางแห่งเช่นกัน ส่วนภาคใต้ปริมาณฝนร้อยละ 40-70 ของพื้นที่และมีฝนตกหนักบางแห่ง ขอให้ประชาชนเฝ้าระวังอันตรายจากฝนที่ตกหนักโดยเฉพาะพื้นที่เสี่ยงภัยสำหรับคลื่นลมในทะเลฝั่งอันดามันและอ่าวไทยมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ชาวเรือควรเดินเรือด้วยความระมัดระวังและควรตรวจสอบสภาพอากาศก่อนออกเดินเรือเพื่อความปลอดภัยทั้งนี้ สามารถตรวจสอบสภาพอากาศประจำวันได้ที่เว็บไซต์กรมอุตุนิยมวิทยา www.tmd.go.th หรือโทรสายด่วน 1182